Men Bart husker også at Homer hadde tråkke på ranerens fot under ranet, noe som fikk tyven til å skrike i smerte. Til tross for at han går med veldig store klovnesko, har Krusty små føtter og ville aldri følt Homer tråkke på skoen hans. Bart utleder derfor at Sideshow Bob er den virkelige gjerningspersonen, ettersom han hadde mest å tjene på at Krusty ble fjernet fra TV-skjermen. Når de ser på dette showet, innser Clancy Wiggum og resten av politiet at de ikke hadde lagt merke til disse bevisene tidligere, og de reiser derfor til studioet for å arrestere Sideshow Bob. Bob innrømmer at han fikk Krusty anklaget fordi han mislikte å hele tiden være på mottaker-siden av klovnens ydmykende narrestreker. Krusty blir snart frikjent, og gjenvinner tilliten til resten av innbyggerne i byen, inkludert Homer Simpsons som beklager for å ha feil-identifisert Krusty. Bart henger deretter et fotografi av seg selv som håndhilser med Krusty på soverommet sitt, som igjen har blitt fylt opp med Krusty-innredning og leketøy.